Johann Friedrich Körber

Johann Friedrich Körber (28. aprill 1701 Oberoppurg – 7. aprill 1767 Helme) oli Liivimaa vaimulik.

Körber sündis Oberoppurgis Tüüringis (praeguse haldusjaotuse järgi Saale-Orla kreisis Tüüringi liidumaal) pastori pojana. Õppis usuteadust (immatrikuleeriti 29. aprillil 1721) Jena ülikoolis. Oli aastatel 1725–1727 koduõpetaja Halliste kihelkonnas Pornuse mõisas. Ordineeriti 27. juulil 1727 õpetajaks.

Oli aastatel 1727–1746 (introdutseeriti 13. augustil 1727) Tarvastu Peetri koguduse õpetaja. Aastatel 1746–1748 (introdutseeriti 21. septembril 1746) teenis ta Otepää Maarja kogudust. Aastatel 1748–1767 oli ta Helme Maarja koguduse õpetaja, lisaks oli ta aastast 1749 Pärnu praostkonna praostDie evangelischen Prediger Livlands bis 1918. Böhlau Verlag Köln, Wien 1977.

 Isiklikku 
Johann Friedrich Körber abiellus Tarvastus aastal 1729 oma eelkäija Anton Theophil Lau lesega. Nende poeg Paul Johann Körber oli Tori ja Võnnu Jakobi koguduse õpetaja ja poeg Peter Friedrich von Körber (1732–1799) Harju kreisi kreisiarst, kes kanti 1793. aastal Eestimaa rüütelkonna aadlimatriklisse, pojapoeg Eduard Philipp Körber oli Võnnu Jakobi koguduse õpetaja.

 Viited 

 Välislingid 
JOHANN FRIEDRICH KÖRBER, http://www.eelk.ee/

Kategooria:Otepää Maarja koguduse vaimulikud
Kategooria:Pärnu praostid
Kategooria:Liivimaa vaimulikud
Johann Friedrich
Kategooria:Sündinud 1701
Kategooria:Surnud 1767